ร้านกาแฟอาร์ตๆ เล็กๆ แห่งนี้ ตั้งอยู่หน้าวัดโป่งน้อย   ใครไม่รู้คงนึกว่าร้านกาแฟนี้ธรรมดา  .. แต่ต้องขอบอกว่าร้านธรรมดาที่ไม่ธรรมดาจริงๆ  เพราะเจ้าของร้านนี้เขาดังมาก มีเพื่อนฝูงเป็นดารามากมาย   บางทีมาซื้อกาแฟ ก็จะเจอดาราดังๆ หลายๆ คนแวะเวียนมาหา มาดื่มกาแฟที่นี่ประจำ     ด้วยตัวเจ้าของร้านที่น่ารัก เป็นกันเอง  (แต่ใครอย่าได้เยอะหรือเรื่องมากนะ  โดนด่าเปิง) เป็นคนที่อารมณ์ศิลปินมากๆ

เมนูเด็ดของที่นี่ต้องยกให้ "หน่อบี่"  กาแฟสดผสมชา สูตรเฉพาะของที่นี่จริงๆ  รสชาติเข้มข้น กลมกล่อม ถูกใจมากๆ ค่ะ  แก้วละ 45 บาท   

นอกจากชากาแฟและเครื่องดื่มแล้ว   ที่นี่ยังมีขนมปัง แซนวิช โยเกิร์ตแบบโฮมเมดขายด้วยค่ะ  ราคาก็ไม่แพงเลย  

ปล. ใครอย่าหวังว่าจะมาใช้ wifi ร้านนี้นะคะ  เขาไม่มีบริการค่ะ  ด้วยร้านที่มีขนาดเล็ก เจ้าของร้านอยากให้ลูกค้าหมุนเวียนกันไป ดื่มหมดก็กลับ เพื่อจะได้มีที่ให้ลูกค้าท่านอื่นบ้าง    แต่เชื่อเถอะ  ถ้ามาบ่อยๆ แล้วได้นั่งเมาท์กับเจ้าของร้านล่ะก็  นั่งนานกว่าเล่น wifi อีกค่ะ  ขอบอก !!!